Period: Old Babylonian
Genre: Literary
Transliteration:
<SURFACE>
am huš gal du₇-du₇...
am gal {d}en-ki-ke₄ u₃-na...
abzu ki sikil-ta...
{d}gibil₆ e₂-gal unu₂...
ni₂ gal gur₃-ru-na muš₃...
{d}nun-bar-an-na šu ŋar huš...
gi-izi-la₂ gal abzu-ta e₃-a
me nun-na saŋ il₂
{ŋiš}erin {ŋiš}šu-ur₂-men₅ {ŋiš}za-ba-lum {ŋiš}taškarin
siki babbar siki gig₂ ŋiš-kin₂ babbar ŋiš-kin₂ gig₂
{ŋiš}hašhur še-er-gum {ŋiš}peš₃ še-er-gum gid₂-da la₂-a
a₂ tarah maš₂ hur-saŋ-ŋa₂
i₃ tur₃ amaš kug-ta de₂-a
...a
...na degₓ(RI)-ga
...gi im-ma-ra-keše₂
...izi im-ma-ra-la₂
...im-ta <unk>
...im-ta-du₇-du₇
...ba {d}ku₃-su₁₃
...gir₄ mu-un-sikil
...na degₓ(RI) sig₉-ga
...šar₂ udu šar₂-da {d}ku₃-su₁₃
gir₄ gal-e he₂-em-ma-da-an-ku₄-ku₄
gud šar₂ ninda šar₂-da {d}ku₃-su₁₃
gir₄ gal-e he₂-em-ma-da-ku₄-ku₄
nam-tar nam-he₂ ŋiš nam-tar ŋiš nam-he₂
gi nam-tar gi nam-he₂
tur₃ kug ba-ra-ab-du₇
siki sila₄ sig₇-ga-ta siki maš₂ sig₇-ga-ta
{d}gibil₆ saŋ a₂ zid-da
saŋ an-še₃ il₂-la-a-ta
ubur kug an-na-ta a šu im-ta-dab₅
a-bi an im-kug ki im-sikil
gud tur₃-bi-a mi-ni-in-sikil
udu amaš-bi-a mi-ni-in-sikil
{d}utu an-ur₂-ra...
{d}nanna an-pa-a mi-ni-in-sikil
sag₉-ga e₂-a he₂-em-ta-dadag he₂-em-ta-dadag
nun abzu kug-ga e₂ sila kug-ga
eridug{ki}ta en {d}ku₃-su₁₃ za₃-mi₂

Cuneiform:
<SURFACE>
𒄠𒍽𒃲𒌌𒌌...
𒄠𒃲𒀭𒂗𒆠𒆤𒅇𒈾...
𒍪𒀊𒆠𒂖𒋫...
𒀭𒉈𒄀𒂍𒃲𒋼𒀕...
𒉎𒃲𒅍𒊒𒈾𒈹...
𒀭𒉣𒁇𒀭𒈾𒋗𒃻𒍽...
𒄀𒉈𒇲𒃲𒍪𒀊𒋫𒌓𒁺𒀀
𒈨𒉣𒈾𒊕𒅍
𒄑𒂞𒄑𒋗𒌫𒎙𒄑𒍝𒁀𒈝𒄑𒌆
𒋠𒌓𒋠𒈪𒄑𒄯𒌓𒄑𒄯𒈪
𒄑𒈢𒊺𒅕𒄣𒄑𒈠𒊺𒅕𒄣𒁍𒁕𒇲𒀀
𒀉𒁰𒈧𒄯𒊕𒂷
𒉌𒉣𒇬𒁦𒆬𒋫𒌤𒀀
...𒀀
...𒈾𒊑𒂵
...𒄀𒅎𒈠𒊏𒆟
...𒉈𒅎𒈠𒊏𒇲
...𒅎𒋫<unk>
...𒅎𒋫𒌌𒌌
...𒁀𒀭𒆬𒁍
...𒌋𒀜𒈬𒌧𒂖
...𒈾𒊑𒋛𒂵
...𒊹𒇻𒊹𒁕𒀭𒆬𒁍
𒌋𒀜𒃲𒂊𒃶𒅎𒈠𒁕𒀭𒆭𒆭
𒄞𒊹𒃻𒊹𒁕𒀭𒆬𒁍
𒌋𒀜𒃲𒂊𒃶𒅎𒈠𒁕𒆭𒆭
𒉆𒋻𒉆𒃶𒄑𒉆𒋻𒄑𒉆𒃶
𒄀𒉆𒋻𒄀𒉆𒃶
𒉣𒇬𒆬𒁀𒊏𒀊𒌌
𒋠𒃢𒅊𒂵𒋫𒋠𒈧𒅊𒂵𒋫
𒀭𒉈𒄀𒊕𒀉𒍣𒁕
𒊕𒀭𒂠𒅍𒆷𒀀𒋫
𒁛𒆬𒀭𒈾𒋫𒀀𒋗𒅎𒋫𒆪
𒀀𒁉𒀭𒅎𒆬𒆠𒅎𒂖
𒄞𒉣𒇬𒁉𒀀𒈪𒉌𒅔𒂖
𒇻𒁦𒁉𒀀𒈪𒉌𒅔𒂖
𒀭𒌓𒀭𒌫𒊏...
𒀭𒋀𒆠𒀭𒉺𒀀𒈪𒉌𒅔𒂖
𒊷𒂵𒂍𒀀𒃶𒅎𒋫𒌓𒌓𒃶𒅎𒋫𒌓𒌓
𒉣𒍪𒀊𒆬𒂵𒂍𒋻𒆬𒂵
𒉣𒆠𒋫𒂗𒀭𒆬𒁍𒍠𒊩